Document ID: 32005D0420

DEĊIŻJONI TAL-KUMMISSJONI
tat-2 ta’ Ġunju 2005
li temenda l-Appendiċi A għall-Anness VIII ta' l-Att ta' l-Adeżjoni ta’ l-2003 fir-rigward ta’ ċerti stabbilimenti fis-setturi tal-ħalib, il-ħut u l-laħam fil-Latvja
(innotifikata taħt id-dokument numru C(2005) 1609)
(Test b'relevanza għaż-ŻEE)
(2005/420/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat l-Att ta' l-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja (1), u b’mod partikolari l-Anness VIII, Kapitolu 4, Taqsima B, Sub-taqsima I(1), paragrafu (d) tiegħu,
Billi:
(1)
Il-Latvja ngħatat perjodi tranżitorji għal ċerti stabbilimenti mniżżla fl-Appendiċi A (2) għall-Anness VIII ta’ l-Att ta’ l-Adeżjoni ta’ l-2003. Dal l-Appendiċi ġie emendat mid-Deċiżjoni tal-Kummissjoni 2004/460/KE (3) u 2004/472/KE (4)
(2)
Il-Latvja ressqet dikjarazzjoni fejn tistqarr li ċerti stabbilimenti fis-setturi tal-ħalib, il-ħut u l-laħam lestew il-proċess ta’ aġġornament tagħhom u issa jikkonformaw għal kollox mal-leġiżlazzjoni Komunitarja. Barra minn hekk, ċerti stabbiliment waqfu joperaw.
(3)
Huwa għalhekk xieraq li jiġi emendat l-Appendiċi A għall-Anness VIII ta’ l-Att ta’ l-Adeżjoni ta’ l-2003. Madankollu, għal raġunijiet ta’ ċarezza, dak l-Appendċi għandu jiġi ssostitwit.
(4)
Il-Kumitat Permanenti dwar il-Katina Alimentari u s-Saħħa ta' l-Annimali ġie infurmat bil-miżuri previsti f’din id-Deċiżjoni.
ADOTTAT DIN ID-DEĊIŻJONI:
Artikolu 1
L-Appendiċi A għall-Anness VIII ta' l-Att ta' l-Adeżjoni tal-2003 jiġi ssostitwit mit-test fl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, nhar it-2 ta’ Ġunju 2005.

Labels: 17
7
0
6
18
15